Lege del Dece-duo Tabulas

Le Lege del Dece-duo Tabulas (latin: Lex Duodecim Tabularum) esseva le legislation que se trovava al fundamento del derecto roman. Formalmente promulgate in 449 a.Chr., le Tabulas consolidava traditiones anterior in un insimul durabile de leges.Jolowicz, H.F. Historical Introduction to the Study of Roman Law (Cambridge, 1952), 108Crawford, M.H. 'Twelve Tables' in Simon Hornblower, Antony Spawforth, and Esther Eidinow (eds.) Oxford Classical Dictionary (4th ed.)

In le Foro, le Dece-duo Tabulas statuiva le derectos e le deberes del citatano roman. Lor formulation esseva le resultato de un agitation considerabile per le classe plebeie, que usque a ille momento habeva essite excludite del beneficios le plus alte del Republica. Previemente, le lege esseva non scripte e interpretate exclusivemente per sacerdotes del classe alte, le pontifices. Le respecto con le qual le romanos posterior considerava le Dece-duo Tabulas se reflecte in le parolas de Ciceron (106–43 a.Chr.), qui diceva que le Dece-duo Tabulas: "...me pare, assecuratemente, superar le bibliothecas de tote le philosophos, tanto in peso de autoritate como in plenitude de utilitate." Ciceron a pena exaggerava; le Dece-duo Tabulas formava le base del derecto roman durante mille annos.Jolowicz, H.F. Historical Introduction to the Study of Roman Law (Cambridge, 1952), 108Crawford, M.H. 'Twelve Tables' in Simon Hornblower, Antony Spawforth, and Esther Eidinow (eds.) Oxford Classical Dictionary (4th ed.)

Le Dece-duo Tabulas es sufficientemente comprehensive que lor substantia ha essite describite como un "codice"Mommsen, T. The History of Rome trans. W.P. Dickson (London, 1864) 290, ben que academicos moderne considera iste characterisation exaggerate. Le Tabulas es un sequentia de definitiones de varie derectos private e proceduras. Illos generalmente prendeva pro concedite tal cosas como le institutiones del familia e varie rituales pro transactiones formal. Le providimentos esseva frequentemente multo specific e diverseSteinberg, S. 'The Twelve Tables and Their Origins: An Eighteenth-Century Debate' Journal of the History of Ideas Vol. 43, No. 3 (1982) 379–396, 381.

Categoria:Derecto roman
Categoria:Republica Roman